turjo4nis/wikipedia-bn-dump-20250701 huggingface dataset:
ভির্গিনিউস শিক্‌শনিস

ভির্গিনিউস শিক্‌শনিস (লিথুয়ানীয় ভাষায় Virginijus Šikšnys; জন্ম ২৬শে জানুয়ারি ১৯৫৬) একজন লিথুয়ানীয় প্রাণরসায়নবিদ। তিনি বংশাণু সম্পাদনার জন্য ক্রিস্পার প্রযুক্তি ব্যবহারে মৌলিক গবেষণার জন্য খ্যাতিলাভ করেছেন ও পুরস্কৃত হয়েছেন।

জীবনী
শিক্‌শনিস ভিলনিউস বিশ্ববিদ্যালয়ে জৈব রসায়ন অধ্যয়ন করেন ও ১৯৭৮ সালে স্নাতকোত্তর উপাধি লাভ করেন। সেখান থেকে তিনি মস্কোর লমোনোসভ বিশ্ববিদ্যালয়ে গিয়ে সেখানে উৎসেচক সঞ্চরণবিজ্ঞান নিয়ে গবেষণা করে ১৯৮৩ সালে ডক্টরেটের সমতুল্য একটি উপাধি লাভ করেন। ১৯৮২ থেকে ১৯৯৩ পর্যন্ত তিনি ভিলনিউসের ফলিত উৎসেচকবিজ্ঞান গবেষণা প্রতিষ্ঠানে কাজ করেন। ১৯৯৩ সালে তিনি জার্মানির মার্টিন্সরিডে অবস্থিত মাক্স প্লাংক প্রাণরসায়ন গবেষণা প্রতিষ্ঠানে অতিথি বিজ্ঞানী হিসেবে নোবেল পুরস্কার বিজয়ী অধ্যাপক রোবের্ট হুবারের পরীক্ষাগারে কাজ করেন। ১৯৯৫ সাল থেকে শিক্‌শনিস ভিলনিউস বিশ্ববিদ্যালয়ের জৈব প্রযুক্তি গবেষণা প্রতিষ্ঠানের প্রধান বিজ্ঞানী ও প্রোটিন-ডিএনএ আন্তঃক্রিয়াসমূহ বিভাগের প্রধানের দায়িত্ব পালন করছেন। ২০০৬ সাল থেকে তিনি ভিলনিউস বিশ্ববিদ্যালয়ের অধ্যাপক ও লিথুয়ানীয় বিজ্ঞান অ্যাকাডেমির একজন সদস্য। ২০০৭ সাল থেকে তিনি ভিলনিউস বিশ্ববিদ্যালয়ের জৈব প্রযুক্তি গবেষণা প্রতিষ্ঠানের পরিষদ প্রধান।

গবেষণা
শিক্‌সনিসের গবেষণার আগ্রহের বিষয়গুলির মধ্যে আছে নিউক্লিয়িক অ্যাসিডের বিপাকের সাথে সংশ্লিষ্ট উৎসেচকগুলির গাঠনিক-কার্যগত সম্পর্ক। তিনি তাঁর পরীক্ষাগারের সদস্যদের সাথে ব্যাকটেরিয়াজনিত ভাইরাসরোধী প্রতিরক্ষার সাথে সম্পর্কিত প্রোটিনসমূহের উপরে প্রাণরাসায়নিক, জৈবপদার্থবৈজ্ঞানিক ও গাঠনিক গবেষণা সম্পাদন করেন। 
এদের মধ্যে সীমায়িতকরণ এন্ডোনিউক্লিয়েজসমূহ এবং ক্রিস্পার-ক্যাস ব্যবস্থাগুলি উল্লেখযোগ্য। শিক্‌শনিস ৯০টিরও বেশি গবেষণাপত্র প্রকাশ করেছেন এবং ৫টি কৃতিসত্ত্বের জন্য আবেদনপত্র পূরণ করেছেন।

ক্রিস্পার-ক্যাসের প্রকাশনা
শিক্‌শনিস ২০০৭ সাল থেকে ক্রিস্পার-ক্যাস প্রযুক্তির উপরে যান্ত্রিক গবেষণা সম্পাদন করেন। ক্রিস্পার-ক্যাস ছিল নব্য আবিষ্কৃত একটি ব্যাকটেরিয়াজনিত ভাইরাসরোধী ব্যবস্থা। তিনি ক্যাস৯ প্রোটিন অণুর মাধ্যমে পরিকল্পিতভাবে ডিএনএ অণুর ভাঙন প্রদর্শনকারী প্রথম কয়েকজন বিজ্ঞানীদের একজন। শিক্‌শনিসের মতে তাঁর গবেষণাপত্রটি সংশ্লিষ্ট গবেষণা সাময়িকীর সম্পাদক-মণ্ডলীর কাছে গুরুত্বপূর্ণ মনে হয়নি বিধায় এটি পর্যালোকদের কাছে পাঠানো হয়নি, ফলে তিনি ক্রিস্পার প্রযুক্তির মাধ্যমে ডিএনএ সম্পাদনা আবিষ্কারকারী প্রথম বিজ্ঞানী হিসেবে মর্যাদা অর্জনে সক্ষম হননি। মার্টিন শ্লাক প্রতিবেদনে লেখেন যে শিক্‌শনিস ক্যাস৯-এর দ্বারা ডিএনএ ভাঙন সংক্রান্ত গবেষণা নিবন্ধটি সেল রিপোর্ট্‌স গবেষণা সাময়িকীর কাছে ২০১২ সালের ১৮ই এপ্রিল জমা দেন। কিন্তু সহকর্মীদের পর্যালোচনা ছাড়াই এটিকে প্রত্যাখ্যান করা হলে তিনি নিবন্ধটিকে এক মাস পরে প্রোসিডিংস অভ দ্য ন্যাশনাল অ্যাকাডেমি অফ সায়েন্সেস অফ দ্য ইউনাইটেড স্টেটস অভ অ্যামেরিকা]] নামক গবেষণা সাময়িকীর বরাবর জমা দেন, এবং এর বেশ কয়েক মাস পরে পর্যালোচনার পর নিবন্ধটি সেখানে প্রকাশিত হয়। একই সময়ে জেনিফার ডাউডনা ও এমানুয়েল শারপঁতিয়ে তাদের গবেষণার ফলাফল সায়েন্স নামক বিজ্ঞান গবেষণা সাময়িকীতে জমা দিলে মাত্র দুই সপ্তাহের মধ্যে পর্যালোচিত হয়ে সেটি প্রকাশিত হয়েছিল। 
 
ক্যাস৯-ভিত্তিক বংশাণুসমগ্র সম্পাদনা প্রযুক্তিটির একচেটিয়া অনুমতিপত্র দ্যুপোঁ-কে প্রদান করা হয়।

সম্মাননা ও পুরস্কার

তথ্যসূত্র

বহিঃসংযোগ 

১৯৫৬-এ জন্ম
জীবিত ব্যক্তি
লিথুয়ানীয় উচ্চশিক্ষায়তনিক ব্যক্তি
ভিলনিউস বিশ্ববিদ্যালয়ের প্রাক্তন ছাত্র
ন্যানোবিজ্ঞানে কাভলি পুরস্কার বিজয়ী
আনোয়ার খান

আনোয়ার খান (; জন্ম: ২৪ ডিসেম্বর, ১৯৫৫) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও রেফারি। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে বাহাওয়ালপুর, করাচি, ন্যাশনাল ব্যাংক অব পাকিস্তান ও সিন্ধু দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন তিনি।

খেলোয়াড়ী জীবন 
১৯৭২-৭৩ মৌসুম থেকে ১৯৯৫-৯৬ মৌসুম পর্যন্ত আনোয়ার খানের প্রথম-শ্রেণীর খেলোয়াড়ী জীবন চলমান ছিল। দীর্ঘকায় গড়নের ডানহাতি ফাস্ট-মিডিয়াম বোলার ও নিচেরসারির মারমুখী ব্যাটসম্যানের ভূমিকায় অবতীর্ণ হতেন তিনি।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আনোয়ার খান। ২ ফেব্রুয়ারি, ১৯৭৯ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।

১৯৭৯-৮০ মৌসুমে পাকিস্তান দলের সদস্যরূপে অস্ট্রেলিয়া ও নিউজিল্যান্ড গমন করেছিলেন। ইমরান খানের আঘাতপ্রাপ্তির ফলে টেস্ট খেলায় অংশগ্রহণের সুযোগ পান। ১২ ও অপরাজিত ৩ রান সংগ্রহ করেছিলেন তিনি।

তথ্যসূত্র

আরও দেখুন 
 ইকবাল কাশিম
 এক টেস্টের বিস্ময়কারী
 মুশতাক আহমেদ (ক্রিকেটার)
 পাকিস্তানি টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৫৫-এ জন্ম
জীবিত ব্যক্তি
করাচি হোয়াইটসের ক্রিকেটার
করাচি ব্লুজের ক্রিকেটার
করাচি থেকে আগত ক্রিকেটার
ন্যাশনাল ব্যাংক অব পাকিস্তানের ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
বাহাওয়ালপুরের ক্রিকেটার
সিন্ধুর ক্রিকেটার
কাসেমি কবরস্থান

মাজারে কাসেমি বা কবরস্তানে কাসেমি হল দারুল উলুম দেওবন্দের প্রাঙ্গণে অবস্থিত একটি কবরস্থান যেখানে উল্লেখযোগ্য দেওবন্দি ব্যক্তিত্বদের সমাহিত করা হয়।

উল্লেখযোগ্য সমাধিস্থ 
 মুহাম্মদ কাসেম নানুতুবি (মৃ. ১৮৮০)
 মাহমুদ হাসান দেওবন্দি (মৃ. ১৯২০)
 আজিজুর রহমান উসমানি (মৃ. ১৯২৮)
 ইজাজ আলী আমরুহী (মৃ. ১৯৫৫)
 হুসাইন আহমদ মাদানি (মৃ. ১৯৫৭)
 ইব্রাহিম বালিয়াভি (মৃ. ১৯৬৭)
 ওয়াহিদুজ্জামান কিরানবি (মৃ. ১৯৯৫)
 আসআদ মাদানি (মৃ. ২০০৬)
 কাফিলুর রহমান নিশাত উসমানি (মৃ. ২০০৬)
 নাসির আহমদ খান (মৃ. ২০১০)
 আব্দুল হক আজমি (মৃ. ২০১৬)
 মুহাম্মদ সালেম কাসেমি (মৃ. ২০১৮) 
 নূর আলম খলিল আমিনী (মৃ. ২০২১)
 উসমান মনসুরপুরী (মৃ. ২০২১)
 আব্দুল খালেক সাম্ভলী (মৃ. ২০২১)

আরও দেখুন 
 দারুল উলুম দেওবন্দ সম্পর্কিত নিবন্ধসমূহ

তথ্যসূত্র 

দারুল উলুম দেওবন্দের স্থাপনা
সমাধিস্থল
দারুল উলুম দেওবন্দ
ভারতের কবরস্থান
সুগা

মিন ইয়ুঙ্গি (, জন্ম - ০৯ মার্চ, ১৯৯৩), যিনি তার স্টেজ নাম সুগা () এবং আগস্ট ডি নামেও পরিচিত হচ্ছেন একজন দক্ষিণ কোরিয়ান র‍্যাপার, সংগীত-রচয়িতা এবং রেকর্ড প্রডিউসার।  তিনি দক্ষিণ কোরিয়ার প্রখ্যাত বয়ব্যান্ড বিটিএস এর একজন সঙ্গীতশিল্পী। ২০১৩ সালে তিনি বিটিএস এ যোগদান করেন।

জীবন ও ক্যারিয়ার

প্রথম জীবন ও ক্যারিয়ার 
সুগা ৯ মার্চ, ১৯৯৩ সালে দেগু, দক্ষিণ কোরিয়াতে জন্মগ্রহণ করেন। পরিবারে তাঁর মা, বাবা এবং একজন বড়ভাই আছেন। তিনি তেজন প্রাথমিক বিদ্যালয়, গোয়ানিয়াম মিডল স্কুল এবং আপগুজং হাই স্কুলে পড়াশোনা করেছেন।

তথ্যসূত্র 

১৯৯৩-এ জন্ম
জীবিত ব্যক্তি
কে-পপ সঙ্গীতশিল্পী
দেগুর ব্যক্তি
বিটিএস সদস্য
দক্ষিণ কোরীয় পুরুষ র‌্যাপার
দক্ষিণ কোরীয় রেকর্ড প্রযোজক
দক্ষিণ কোরীয় হিপ হপ রেকর্ড প্রযোজক
দক্ষিণ কোরীয় সঙ্গীতশিল্পী-গীতিকার
দক্ষিণ কোরীয় গায়ক-গীতিকার
দক্ষিণ কোরীয় পুরুষ আইডল
দক্ষিণ কোরিয়ার জাপানি ভাষার সঙ্গীতশিল্পী
দক্ষিণ কোরিয়ার ইংরেজি ভাষার সঙ্গীতশিল্পী
২১শ শতাব্দীর দক্ষিণ কোরীয় সঙ্গীতজ্ঞ
অর্ডার অফ কালচারাল মেরিট (কোরিয়া) প্রাপক
হাইব কর্পোরেশনের শিল্পী
এহতেশামুদ্দিন

এহতেশামুদ্দিন (; জন্ম: ৪ সেপ্টেম্বর, ১৯৫০) পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিক থেকে শুরু করে ১৯৮০-এর দশকের সূচনালগ্ন পর্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে লাহোর, ন্যাশনাল ব্যাংক অব পাকিস্তান, পাকিস্তান ইন্টারন্যাশনাল এয়ারলাইন্স, পাঞ্জাব, পাঞ্জাব বিশ্ববিদ্যালয়, ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।

প্রথম-শ্রেণীর ক্রিকেট 
১৯৬৯-৭০ মৌসুম থেকে ১৯৮৫-৮৬ মৌসুম পর্যন্ত এহতেশামুদ্দিনের প্রথম-শ্রেণীর খেলোয়াড়ী জীবন চলমান ছিল। তার ব্যাটিংয়ের মান সাধারণ পর্যায়ের ছিল। ডানহাতি মিডিয়াম পেস বোলার এহতেশামুদ্দিন পেসের তুলনায় বোলিংয়ে নিখুঁততার দিকেই অধিক মনোনিবেশ ঘটাতেন।

আন্তর্জাতিক ক্রিকেট 
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন এহতেশামুদ্দিন। ২১ নভেম্বর, ১৯৭৯ তারিখে বেঙ্গালুরুতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২৬ আগস্ট, ১৯৮২ তারিখে লিডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।

১৯৭৯-৮০ মৌসুমে দলের সাথে ভারত গমন করেন। ছয়-টেস্ট নিয়ে গড়া সিরিজের তিনটিতে অংশগ্রহণের সুযোগ পান। প্রথম, চতুর্থ ও ষষ্ঠ টেস্ট খেলেন তিনি। ঐ সিরিজে তার দল ২-০ ব্যবধানে জয়লাভ করে। তবে, এহতেশামুদ্দিন ব্যক্তিগতভাবে ভালো খেলা উপহার দেন। উইকেটপ্রতি ২০-এর কম খরচে ১৪ উইকেট পান।

কানপুরে সিরিজের চতুর্থ টেস্টের প্রথম ইনিংসে ৫/৪৭ বোলিং পরিসংখ্যান দাঁড় করান। পরবর্তীতে এটিই তার ব্যক্তিগত সেরা বোলিং হিসেবে চিত্রিত হয়ে যায়। সিকান্দার বখ্তের সাথে ১০ উইকেট ভাগাভাগি করে নেন। এরপর, একই মৌসুমে নিজ দেশে সফরকারী অস্ট্রেলিয়া দলের বিপক্ষে একটি টেস্টে অংশ নেন।

ইংরেজ ক্রিকেটে অংশগ্রহণ 
১৯৮২ সালের ইংল্যান্ড সফরে শেষ মুহুর্তে তাকে দলে নেয়া হয়। হেডিংলিতে সর্বশেষ টেস্টে অংশ নেন। ঐ সময়ে তিনি বোল্টন অ্যাসোসিয়েশন লীগে ডেইজি হিলের পক্ষে ক্লাব ক্রিকেটে অংশ নিচ্ছিলেন। পাকিস্তান দল আঘাতে জর্জড়িত ছিল। এহতেশামুদ্দিনকে শারীরিকভাবে অনুপযুক্ত দেখাচ্ছিল। তাসত্ত্বেও, গ্রেইম ফাওলারের উইকেট নিয়ে ইংল্যান্ডের প্রথম উইকেটের পতন ঘটান। পেশীতে টান পড়ায় মাত্র ১৪ ওভার বোলিং করতে সক্ষম হন ও ঐ খেলায় তিনি আর বোলিং করতে পারেননি। পাকিস্তান দল খেলাটিসহ সিরিজে পরাজয়বরণ করে।

ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন। পরবর্তীতে তিনি দল নির্বাচকমণ্ডলীর সদস্য ছিলেন।

তথ্যসূত্র

আরও দেখুন 
 ফারুখ জামান
 পারভেজ সাজ্জাদ
 পাকিস্তানি টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৫০-এ জন্ম
জীবিত ব্যক্তি
ইউনাইটেড ব্যাংক লিমিটেডের ক্রিকেটার
ন্যাশনাল ব্যাংক অব পাকিস্তানের ক্রিকেটার
ন্যাশনাল ব্যাংক অব পাকিস্তান বি-এর ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তান ইন্টারন্যাশনাল এয়ারলাইন্সের ক্রিকেটার
পাঞ্জাবের (পাকিস্তান) ক্রিকেটার
পাঞ্জাব বিশ্ববিদ্যালয়ের ক্রিকেটার
লাহোর গ্রীনসের ক্রিকেটার
লাহোর এ-এর ক্রিকেটার
লাহোরের ক্রিকেটার
লাহোর থেকে আগত ক্রিকেটার
পাম্পেরু (বায়ুপ্রবাহ)

পাম্পেরু বা পম্পেরু হলো পম্পাস অঞ্চলের পশ্চিম, দক্ষিণ-পশ্চিম বা দক্ষিণে, ব্রাজিল, আর্জেন্টিনা, উরুগুয়ে, প্যারাগুয়ে ও বলিভিয়ার দক্ষিণ থেকে আগত শীতল মেরু বায়ুপ্রবাহ। এই বায়ুপ্রবাহ (প্রায়শই তীব্রভাবে) শীতল বায়ুপ্রবাহের সক্রিয় নিম্ন প্রবাহপথ পরিগ্রহ করে৷ এটি স্কুয়াল রেখার আকৃতি গ্রহণ করে এবং বায়ুপ্রবাহ অতিক্রান্ত হওয়ার পর তাপমাত্রা উল্লেখযোগ্যভাবে কমে যায়। দক্ষিণ গোলার্ধের শীতকালে (প্রধানত মে থেকে আগস্ট মাসে) পাম্পেরু অতিসাধারণ ঘটনা। গ্রীষ্মকালে বুয়েনোস আইরেসের আশেপাশের অঞ্চলে পাম্পেরু বায়ুপ্রবাহ দীর্ঘ সময়ের উচ্চ আর্দ্রতা এবং অতি উত্তপ্ত আবহাওয়া পরিবর্তনের ইঙ্গিত দেয়।

তথ্যসূত্র

আরও পড়ুন 
 বায়ুপ্রবাহের নাম, জিজিওয়েদার.কম। জানুয়ারি ২০০৯ সালে সংগৃহীত
 পেঙ্গুইন ডিকশনারি অব জিওগ্রাফি, ডব্লিউ জি মুর, ১৯৪৯

আরও দেখুন
 মিনুয়ানো
 জোন্ডা বায়ুপ্রবাহ
 পম্পাস

আর্জেন্টিনার জলবায়ু
উরুগুয়ের জলবায়ু
বায়ুপ্রবাহ
স্পেনীয় শব্দ ও বাক্যাংশ
আব্দুল্লাহ আল-দোসারি

আব্দুল্লাহ সালিহ আল-দোসারি (, ; জন্ম: ১ নভেম্বর ১৯৬৯; আব্দুল্লাহ আল-দোসারি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় ইত্তিফাক এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন ডান-পার্শ্বীয় রক্ষণভাগের খেলোয়াড় হিসেবে খেলেছেন।

২০০৩ সালে, সৌদি আরবের হয়ে আন্তর্জাতিক পর্যায়ে অভিষেক করেছেন, যেখানে তিনি ৮ ম্যাচে ১টি গোল করেছেন। তিনি সৌদি আরবের হয়ে ১৯৯৪ ফিফা বিশ্বকাপে অংশগ্রহণ করেছেন।

তথ্যসূত্র 

জীবিত ব্যক্তি
১৯৬৯-এ জন্ম
সৌদি ফুটবলার
ফুটবল রক্ষণভাগের খেলোয়াড়
সৌদি আরবের আন্তর্জাতিক ফুটবলার
১৯৯২ কিং ফাহ্দ কাপের খেলোয়াড়
১৯৯৪ ফিফা বিশ্বকাপের খেলোয়াড়
এএফসি এশিয়ান কাপ বিজয়ী খেলোয়াড়
১৯৯০ এশিয়ান গেমসের ফুটবলার
এশিয়ান গেমসে সৌদি আরবের প্রতিযোগী
পুরুষ ফুটবল রক্ষণভাগের খেলোয়াড়
পিকো-

পিকো (সংকেত p) হলো মেট্রিক ব্যবস্থায় এককের একটি উপসর্গ। এটি ১০−১২ বা ০.০০০০০০০০০০০১ বা ক্ষুদ্র স্কেলে ১-এর ট্রিলিয়ন ভাগের এক ভাগের মানকে প্রকাশ করে।

শব্দটি স্প্যানীয় ভাষার "পিকো" (pico) শব্দ থেকে আগত, যার অর্থ "চূড়া", "পাখির ঠোঁট", "বিট" ইত্যাদি। ১৯৬০ সালে আন্তর্জাতিক একক পদ্ধতি স্থাপিত হওয়ার সময় থেকে প্রতিষ্ঠিত ১২টি উপসর্গের মধ্যে এই উপসর্গটি অন্যতম।

পরমাণুর ব্যাসার্ধের সীমা ২৫ পিকোমিটার (হাইড্রোজেন) থেকে ২৬০ পিকোমিটার (সিজিয়াম) এর মধ্যে হয়ে থাকে। এক পিকো-আলোকবর্ষ প্রায় ৯ কিলোমিটার (৬ মাইল) এর সমান।

আরও দেখুন 
 আরকেএম কোড

তথ্যসূত্র

বহিঃসংযোগ 

এসআই উপসর্গ
মহিউদ্দিন আহমদ

মহিউদ্দিন আহমদ (জন্ম ১৯৫২) একজন বাংলাদেশী লেখক ও রাজনৈতিক ইতিহাসবেত্তা।জাসদের উত্থান পতন: অস্থির সময়ের রাজনীতি, আওয়ামী লীগঃ উত্থানপর্ব ১৯৪৮-১৯৭০, আওয়ামী লীগ : যুদ্ধদিনের কথা ১৯৭১, এবং বিএনপি : সময়-অসময় তার উল্লেখযোগ্য কর্ম।

জীবন ও কর্ম 
মহিউদ্দিন আহমদ ১৯৫২ সালের জানুয়ারি মাসে ঢাকায় জন্মগ্রহণ করেন।তার বাবা ছিলেন সরকারি কর্মকর্তা ও মা ছিলেন একজন স্কুল শিক্ষকা। তিনি ঢাকা বিশ্ববিদ্যালয়ে অর্থনীতি অধ্যয়ন করেছেন। ছাত্রাবস্থায় ১৯৭০ সালের ডাকসু নির্বাচনে মুহসীন হল ছাত্র সংসদের সহ-সাধারণ সম্পাদক নির্বাচিত হয়েছিলেন। বিএলএফের সদস্য হিসেবে মুক্তিযুদ্ধে অংশ নিয়েছিলেন। দৈনিক গণকণ্ঠ-এ কাজ করেছেন প্রতিবেদক ও সহকারী সম্পাদক হিসেবে। দক্ষিণ কোরিয়ার সুংকোংহে বিশ্ববিদ্যালয়ে ‘মাস্টার্স ইন এনজিও স্টাডিজ’ কোর্সের প্রতিষ্ঠাতা পরিচালক ও অধ্যাপক।

গ্রন্থপঞ্জি 

 জাসদের উত্থান পতন অস্থির সময়ের রাজনীতি 
 এক-এগারো বাংলাদেশ ২০০৭-২০০৮
 আওয়ামী লীগ উত্থানপর্ব ১৯৪৮-১৯৭০ 
 আওয়ামী লীগ যুদ্ধদিনের কথা ১৯৭১ 
 রাজনীতির অমীমাংসিত গদ্য 
 বিএনপি সময়-অসময়
 এই দেশে একদিন যুদ্ধ হয়েছিল 
 ইতিহাসের যাত্রী 
 বোমা বন্দুকের চোরাবাজার
 ৩২ নম্বর পাশের বাড়ি ২৫ মার্চ ১৫ আগস্ট
 বাঙালির জাপান আবিষ্কার
 বেলা-অবেলা বাংলাদেশ ১৯৭২-১৯৭৫
 Seol Diary
 লাল সন্ত্রাস:সিরাজ সিকদার ও সর্বহারা রাজনীতি
 প্রতিনায়ক সিরাজুল আলম খান 
 ১৯৭১ অবরুদ্ধ বাংলাদেশের শেষ দিনগুলি (সম্পাদিত)
 বাহাত্তর থেকে পঁচাত্তর একদলীয় সরকার যেভাবে এলো (সম্পাদিত)
 তেহাত্তরের নির্বাচন (সম্পাদিত)
 চুয়াত্তরের দুর্ভিক্ষ (সম্পাদিত)
 অপারেশন ভারতীয় হাইকমিশন
 এই সমাজ এই সময়
 একালের রাজনীতি
 বিশ্বজুড়ে বিপ্লব
 পার্বত্য চট্টগ্রাম শান্তিবাহিনী জিয়া হত্যা মনজুর খুন
 একাত্তরের মুজিব
 আল-কায়দার খোঁজে
 আওয়ামী লীগ বিএনপি কোন পথে
 প্লাবনভূমির মহাকাব্য পলাশী থেকে পাকিস্তান
 কার্ল মার্কসের কবিতা
 সোনার কাঠি রুপার কাঠি (সাকিনা খাতুন, মহিউদ্দিন আহমদ)
 ১৯৭১ ভারতের বাংলাদেশ যুদ্ধ
 রাজনীতির মওলানা মজলুম জননেতা বিক্ষোভের কারিগর
 Dream Merchant Story of BRAC
 নির্বাচিত প্রবন্ধ:গণকণ্ঠ ১৯৭২-১৯৭৪ (সম্পাদিত)
 ইতিহাসের বাঁকবদল একাত্তর ও পঁচাত্তর
 মারফতি
 উঠোন ভরা কষ্ট
 বাংলাদেশ বদ্বীপ একুশ শতকের ব্যবস্থাপনা (মহিউদ্দিন আহমদ, গিয়াসউদ্দীন আহমদ চৌধুরী, ইয়াপ ডি হীর
 ''এ্যালান পোর শ্রেষ্ঠ গল্প (অনুবাদ)

তথ্যসূত্র 

বাংলাদেশী লেখক
ঢাকা বিশ্ববিদ্যালয়ের প্রাক্তন শিক্ষার্থী
১৯৫২-এ জন্ম
জীবিত ব্যক্তি
ঢাকা কলেজের প্রাক্তন শিক্ষার্থী
পেটা-

পেটা (, সংকেত P) হলো মেট্রিক ব্যবস্থায় এককের একটি দশভিত্তিক উপসর্গ। পেটা দ্বারা এক কোয়াড্রিলিয়ন বা ১০১৫ বা ১,০০,০০,০০,০০,০০,০০,০০০ সংখ্যক মানকে প্রকাশ করা হয়। সর্বপ্রথম ১৯৭৫ সালে উপসর্গটি আন্তর্জাতিক একক পদ্ধতি কর্তৃক স্বীকৃত হয়।

পেটা শব্দটি প্রাচীন গ্রিক শব্দ  থেকে আগত, যার অর্থ "পাঁচ", কেননা উপসর্গটি দ্বারা ১০০০ এর পঞ্চম ঘাত ১০০০৫ নির্দেশিত হয়। এটি পেন্টা উপসর্গের সাথে মিলসম্পন্ন, শুধুমাত্র মাঝখানের ন ধ্বনি অপসারিত হয়েছে [টেরা (গ্রিক শব্দের অর্থ "দৈত্য") উপসর্গের মতো, যা দ্বারা ১০০০৪ বোঝানো হয় এবং টেট্রা ("চার") এর সাথে শুধু মাঝের "ট" ধ্বনি বর্জিত]।

ব্যবহারের উদাহরণ 
 ১ পেটামিটার = ১০১৫ মিটার
 ১ পেটাসেকেন্ড = ১০১৫ সেকেন্ড (৩১.৭ মিলিয়ন বছর)
 ১ পেটাহার্টজ = ১০১৫ ঘূর্ণন প্রতি সেকেন্ড। দৃশ্যমান আলোর কম্পাংক প্রায় ০.৫ PHz (পেটাহার্টজ)।
 ১ পেটাবাইট = ১০১৫ বাইট
 ভর-শক্তি তুল্যাঙ্কের মান প্রায় ৮৯.৯ PJ/kg (পেটাজুল/কিলোগ্রাম)।
 ১ আলোকবর্ষ = ৯.৪৬১ Pm (পেটামিটার)।

আরও দেখুন 
 মেট্রিক উপসর্গ
 বাইনারি উপসর্গ

তথ্যসূত্র

বহিঃসংযোগ 

 বিআইপিএম ওয়েবসাইট

এসআই উপসর্গ
পিথোফোরা

পিথোফোরা হলো পিথোফোরাসিয়া গোত্রের সবুজ শৈবালের একটি গণ।

এই ধরনের সূত্রাকার শৈবালের মোটা গঠনবিন্যাসের জন্য কখনো কখনো এদের "অশ্বপুচ্ছ" (ঘোড়ার লেজ) নামেও অভিহিত করা হয়।

তথ্যসূত্র

বহিঃসংযোগ
প্রোটিনোপ্লাস্ট

প্রোটিনোপ্লাস্ট (কখনো কখনো প্রোটিওপ্লাস্ট, অ্যালিউরোপ্লাস্ট বা অ্যালিউরোনাপ্লাস্ট হিসেবেও উল্লিখিত) হলো উদ্ভিদকোষে প্রাপ্ত এক ধরনের কোষ অঙ্গাণু। প্রোটিনোপ্লাস্ট কোষ অঙ্গাণুর একটি বৃহৎ দল প্লাস্টিডের অন্তর্ভুক্ত। রঞ্জক বা পিগমেন্ট না থাকায় প্রোটিনোপ্লাস্ট এক ধরনের লিউকোপ্লাস্ট। এতে ক্রিস্টালাইন আমিষ কণিকা থাকে, এবং এই আমিষসম্পৃক্ত এনজাইমের ক্রিয়াস্থলে এদের পাওয়া যায়। ব্রাজিল বাদাম, চীনাবাদাম ও ডালে প্রোটিনোপ্লাস্টের উপস্থিতি লক্ষ্য করা যায়। যদিও সকল প্লাস্টিডেই উচ্চঘনত্বের প্রোটিন থাকে, তবুও ১৯৬০-৭০ এর দশকে আলোক অণুবীক্ষণ এবং ইলেকট্রন অণুবীক্ষণ উভয় যন্ত্রে উচ্চমাত্রার প্রোটিনের জন্য প্রোটিনোপ্লাস্ট প্রথম শনাক্ত করা হয়।

২০০৭ সালে প্রকাশিত একটি নোট অনুযায়ী, বিগত ২৫ বছরে প্রোটিনোপ্লাস্টের ওপর কোনো বৈজ্ঞানিক গবেষণা করা হয় নি।

আরও দেখুন 
 ক্লোরোপ্লাস্ট এবং ইটিওপ্লাস্ট
 ক্রোমোপ্লাস্ট
 লিউকোপ্লাস্ট
 অ্যামাইলোপ্লাস্ট
 ইলায়োপ্লাস্ট

তথ্যসূত্র 

কোষ জীববিজ্ঞান
অঙ্গাণু
কোডি উইলসন

কোডি রুটলেজ উইলসন (জন্ম: ৩১ জানুয়ারী, ১৯৮৮) আমেরিকান ক্রিপ্টো-নৈরাজ্যবাদী, মুক্ত-বাজার নৈরাজ্যবাদী, এবং বন্দুক-অধিকার কর্মী।  তিনি ডিফেন্স ডিস্ট্রিবিউটেডের প্রতিষ্ঠাতা ও পরিচালক হিসাবে সর্বাধিক পরিচিত, একটি অলাভজনক সংস্থা যা থ্রিডি প্রিন্টিং এবং ডিজিটাল উৎপাদনের জন্য উপযুক্ত উন্মুক্ত প্রবেশাধিকার বন্দুক নকশা, তথাকথিত "উইকি অস্ত্র" বিকশিত করে এবং প্রকাশ করে।  তিনি ডার্ক ওয়ালেট বিটকয়েন স্টোরেজ প্রযুক্তির সহ-প্রতিষ্ঠাতা ।

ওয়্যার্ড  ম্যাগাজিনের "ডেঞ্জার রুম" অনুযায়ী ২০১২ সালের বিশ্বের সবচেয়ে ১৫ বিপজ্জনক ব্যক্তির মধ্যে উইলসন এক জন।   ২০১৫ এবং ২০১৭ সালে ওয়াইয়ার্ড  ইন্টারনেটের পাঁচজন বিপজ্জনক ব্যক্তির মধ্যে অন্যতম একজন হিসাবে উইলসনের নাম ঘোষণা করা ছিল, এবং ২০১৯ সালে তাকে দশকের অন্যতম সেরা বিপজ্জনক ইন্টারনেট ব্যক্তি হিসাবে তাঁর ঘোষণা করা হয়েছিল।

প্রাথমিক জীবন এবং শিক্ষা 
কোডির জন্ম লিটল রক, আরকানসাসে। তিনি আরাকানসের ক্যাবট হাই স্কুলের ''ছাত্র সভাপতি'' ছিলেন। তিনি ২০০৬ সালে স্নাতক পাশ করেন।

তথ্যসূত্র 

টেক্সাসের সক্রিয়কর্মী
জীবিত ব্যক্তি
১৯৮৮-এ জন্ম
মার্কিন নৈরাজ্যবাদী
ক্রিপ্টো-নৈরাজ্যবাদী
বিটকয়েনের সাথে যুক্ত ব্যক্তি
কাঙ্কের রাজ্য

কাঙ্কের রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ রাজ্যটির শেষ রাজা একীভূতকরণের দলিল স্বাক্ষরের দ্বারা রাজ্যটিকে ভারতীয় অধিরাজ্যে অন্তর্ভুক্তির ক্ষেত্রে সম্মতি দেন৷

কাঙ্কের রাজ্য বস্তার রাজ্যের উত্তর দিকে অবস্থিত ছিল, যদিও বস্তার রাজ্যের উত্তর-পূর্ব দিক থেকে প্রবাহিত হতো মহানদী নদী। এটি মূলত পর্বতসঙ্কুল ঘন অরণ্যে আবৃত অঞ্চল। জঙ্গলে পাওয়া যেত শাল, সেগুন, সতীশাল, বিজয়সারের মত বৃক্ষ। ১৮৮১ জনগণনা অনুসারে এই রাজ্যের জনসংখ্যা ছিল ৬৩,৬১০, ১৯০১ খ্রিস্টাব্দের মধ্যে তা বেড়ে ১,০৩,৫৩৬ জন হয়, যার মধ্যে অধিকাংশই ছিলেন গোণ্ড। বর্তমান ছত্তিশগড় রাজ্যের অন্তর্গত কাঙ্কের জেলার কাঙ্কের শহরটি ছিল এই রাজ্যের রাজধানী, রাজনিবাস এবং প্রশাসনিক সদর দপ্তর। রাজ্যটির প্রচলিত ভাষা গুলি ছিল ছত্তিশগড়ী এবং গোণ্ডি ভাষা।

ইতিহাস 
রাজ্যটির প্রাচীন ইতিহাস অস্পষ্ট। জনশ্রুতি অনুসারে খ্রিস্টীয় দ্বিতীয় শতাব্দীতে সাতবাহন সাম্রাজ্য সাতবাহন সাম্রাজ্যের রাজা রাজা সাতকর্ণী এই রাজ্যটির পত্তন ঘটান। ১৮০৯ খ্রিস্টাব্দে রাজ্যটির নাগপুরের মারাঠাদের দ্বারা অধিকৃত হলে‌ কাঙ্কেরের রাজাকে গদিচ্যুত এবং ক্ষমতাচ্যুত করা হয়। ১৮১৮ খ্রিস্টাব্দে ব্রিটিশদের নিকট মারাঠা সাম্রাজ্যের পরাজয় হলে নাগপুর রাজ্য একটি ব্রিটিশ করদ রাজ্যে পরিণত হয় এবং তারা ৫০০ ভারতীয় মুদ্রার বিনিময়ে স্থানীয় রাজাকে আবার সিংহাসনে বসান। ১৮২৩ খ্রিস্টাব্দ থেকে কাঙ্কেরের রাজা সরাসরি ব্রিটিশদের করদে পরিণত হয়। 

ব্রিটিশ শাসনকালে ছত্রিশগড় রাজ্য এজেন্সির অন্তর্গত ২৬ টি দেশীয় রাজ্যের মধ্যে এটি ছিল একটি। ১৯৪৭ খ্রিস্টাব্দে ১৫ই আগস্ট ভারতের স্বাধীনতার দিন রাজ্যটির শেষ শাসক ভানুপ্রতাপ দেও এটির ভারতের সংযুক্তিকরণের পক্ষে স্বাক্ষর করেন।

শাসকবর্গ 
কাঙ্কের রাজ্যে শাসকরা মহারাজাধিরাজ উপাধিতে ভূষিত হতেন। 

 .... – ১৭২৯ ঘুরসাই দেও
 ১৭২৯ – ১৭৭৫ হরপাল দেও
 ১৭৭৫ – .... ধীরাজ সিংহ দেও
 .... – .... রামরাজ সিংহ দেও
 .... – ১৮০২ স্যামসাং ভদেও
 ১৮০২ – ১৮০৯ ভূপ দেও
 ১৮০৯ – ১৮১৮ নাগপুর দ্বারা অধিগ্রহণ
 ১৮১৮ – ১৮৩৯ ভূপ দেও
 ১৮৩৯ – ১৮৫৩ পদ্ম দেও
 ডিসেম্বর ১৮৫৩ – মে ১৯০৩ নরহর দেও
 ৯ মে ১৯০৩ – ৮ জানুয়ারি ১৯২৫ লালকমল দেও
 ৮ জানুয়ারি ১৯২৫ – ১৫ আগস্ট ১৯৪৭ ভানুপ্রতাপ দেও

তথ্যসূত্র 

ছত্তিশগড়ের ইতিহাস
ছত্তিসগড়ের দেশীয় রাজ্য
২য় শতাব্দীতে ভারতে প্রতিষ্ঠিত
ভারতের দেশীয় রাজ্য
কাঙ্কের জেলা
১৯৪৭-এ ভারতে বিলুপ্ত
১৪শ শতাব্দীতে প্রতিষ্ঠিত রাষ্ট্র ও অঞ্চল
১৯৪৭-এ বিলুপ্ত রাষ্ট্র ও অঞ্চল
ফুট-পাউন্ডাল

ফুট-পাউন্ডাল (সংকেত: ft-pdl) হলো ফুট–পাউন্ড–সেকেন্ড ব্যবস্থায় শক্তির একটি একক। এটি ১৮৭৯ সালে নির্মিত ইম্পেরিয়াল একক ব্যবস্থার অন্তর্গত, খাঁটি ইংরেজ একক থেকে বিশেষায়িত একটি উপব্যবস্থা।

ফুট-পাউন্ডাল ১/৩২.১৭০৪৮ ফুট-পাউন্ডের সমান, যা পূর্বোক্ত একক থেকে অধিক প্রচলিত।

রূপান্তর 
১ ফুটা-পাউন্ডাল সমান,
 ০.০৩১০৮১ ft•lbf (ফুট-পাউন্ড)
 ০.০৪২১৪০১১০০৯৩৮০৪৮ J (জুল, একদম সঠিক মান)
 ৪২১৪০১.১০০৯৩৮০৪৮  আর্গ (একদম সঠিক মান)
 ০.০০০৪ BTUIT (ব্রিটিশ থার্মাল ইউনিট)
 ০.০১০০৬৫ calIT (ক্যালরি) বা ০.০০০০১০৬৫ "খাদ্য ক্যালরি" (kcal বা Cal)
 ০.৩৭২৯৭ ইঞ্চি-পাউন্ড বল (in•lbf)
 ৫.৯৬৭৫২ ইঞ্চি-আউন্স বল (in•ozf)

আরও দেখুন 
 পাউন্ডাল
 ফুট-পাউন্ড বল
 পাউন্ড-বল
 স্লাগ (একক)
 শক্তির একক

তথ্যসূত্র 

শক্তির একক 
একক
ইম্পেরিয়াল একক
নিস্তারপর্বের ভোজ

নিস্তারপর্বের ভোজ বলতে নূতন নিয়মের সুসমাচারগুলোতে বর্ণিত যীশুর ক্রুশারোপণের পূর্বে যিরূশালেমে প্রেরিতগণের সাথে তাঁর শেষ ভোজকে বোঝানো হয়। খ্রিস্টানরা নিস্তারপর্বের ভোজ বিশেষ দিনে স্মরণ করে থাকেন।

তথ্যসূত্র 

খ্রিস্টান পরিভাষা
খ্রিস্টতত্ত্ব

খ্রিস্টতত্ত্ব () হল খ্রিস্টীয় ধর্মতত্ত্বের একটি শাখা যেখানে যীশুকে নিয়ে অধ্যয়ন করা হয়। বিভিন্ন খ্রিস্টান উপদলের মধ্যে যীশু কি মানুষ ছিলেন, ঈশ্বর ছিলেন নাকি উভয়ই ছিলেন, একজন মশীহ হিসেবে পরজাতীয় শাসকদের হাত থেকে ইহুদি জাতির মুক্তির ক্ষেত্রে কিংবা প্রতিশ্রুতি স্বর্গরাজ্যে বা মানবজাতির পরিত্রাণে তার ভূমিকা কী হবে প্রভৃতি প্রশ্নে মতবিরোধ রয়েছে।

প্রাথমিক খ্রিস্টীয় রচনাসমূহে যীশুকে বিভিন্ন উপাধিতে ভূষিত করা হয়েছে, যেমন: মরিয়মের পুত্র, ঈশ্বরের পুত্র, মশীহ ও কিরিয়োস, যেগুলোর প্রায় সবই হিব্রু ধর্মগ্রন্থ থেকে গৃহীত হয়েছে।

তথ্যসূত্র 

খ্রিস্টতত্ত্ব
খ্রিস্টান পরিভাষা
নিয়মতান্ত্রিক ধর্মতত্ত্ব
পিতা ঈশ্বর

পিতা ঈশ্বর হলো বিভিন্ন ধর্মে, বিশেষত খ্রিস্টধর্মে, ঈশ্বরকে সম্বোধনসূচক একটি উপাধি। মূলধারার ত্রিত্ববাদী খ্রিস্টধর্মে, পিতা ঈশ্বরকে ত্রিত্বের প্রথম ব্যক্তি গণ্য করা হয়, এরপর রয়েছেন দ্বিতীয় ব্যক্তি পুত্র ঈশ্বর ও তৃতীয় ব্যক্তি পবিত্র আত্মা ঈশ্বর। দ্বিতীয় শতাব্দী থেকে খ্রীষ্টীয় ধর্মবিশ্বাসে পিতা ঈশ্বরে বিশ্বাস অন্তর্ভুক্ত হয়, প্রধানত পিতা ও মহাবিশ্বের স্রষ্টা হিসেবে তাঁর ক্ষমতার জন্য।

তথ্যসূত্র 

স্রষ্টা দেবতা
ঈশ্বরের ধারণা
ঈশ্বরের নাম
প্রজ্ঞার দেবতা
পবিত্র আত্মা ঈশ্বর

পবিত্র আত্মা ঈশ্বর হল খ্রিস্টধর্মের অধিকাংশ উপদলের মতে ত্রিত্বের তৃতীয় ব্যক্তি। ত্রয়াত্মক ঈশ্বর পিতা, পুত্র ও পবিত্র আত্মায় মূর্তমান হন এবং প্রতিটি অস্তিত্বই এক ঈশ্বর। অত্রিত্ববাদী খ্রিস্টানরা, যারা ত্রিত্বের ধারণাকে অস্বীকার করে, পবিত্র আত্মা বিষয়ে মূলধারার খ্রিস্টানদের সাথে ব্যাপক দ্বিমত পোষণ করে। নূতন নিয়মে একে খ্রীষ্টের আত্মা, সত্যের আত্মা ও পবিত্র আত্মা নামে অবিহিত করা হয়।

তথ্যসূত্র

বহিঃসংযোগ
 Catechism of the Catholic Church: CHAPTER THREE. I BELIEVE IN THE HOLY SPIRIT (nos. 683–686); ARTICLE 8. "I BELIEVE IN THE HOLY SPIRIT" (nos. 687–747)

পবিত্র আত্মা
খ্রিস্টান পরিভাষা
স্রষ্টা দেবতা
প্রজ্ঞার দেবতা
খ্রিস্টধর্মে ঈশ্বর
দেব-দেবী ও আত্মা
গুগল পিক্সেল স্মার্টফোনসমুহের তুলনা

নিম্নে অ্যান্ড্রয়েড অপারেটিং সিস্টেমে পরিচালিত, গুগল পিক্সেল সারির ডিভাইসসমূহের একটি তুলনামূলক তালিকা

See also 

 Comparison of Google Nexus smartphones
 Comparison of smartphones
 List of Google Play edition devices
 Pixel (smartphone)

References 

 
স্মার্টফোন
মোবাইল ফোনের তালিকা
গুগল হার্ডওয়্যার
গুগল পিক্সেল
কাওয়ার্ধা রাজ্য

কাওয়ার্ধা রাজ্য ছিলো ব্রিটিশ শাসিত ভারতের মধ্য প্রদেশ ও বেরার প্রদেশে অবস্থিত একটি দেশীয় রাজ্য, যা বর্তমানে ভারতের অন্তর্গত৷  বর্তমান ছত্তিশগড় রাজ্যের কবীরধাম জেলায় অবস্থিত কাওয়ার্ধা শহরটি ছিল এই রাজ্যের রাজধানী ও প্রশাসনিক সদর। মূল শহর থেকে পশ্চিম দিকে কুড়ি কিলোমিটার দূরত্বের মধ্যে রয়েছে ছত্তিশগড়ের খাজুরাহো নামে পরিচিত ভোরামদেও মন্দির।

ইতিহাস 
১৭৫১ খ্রিস্টাব্দে কাওয়ার্ধা রাজ্য প্রতিষ্ঠালাভ করে৷ জনশ্রুতি অনুযায়ী রাজ্যটির নাম এসেছে কবীরধাম থেকে, কবীর ছিলেন একজন বিখ্যাত লেখক। বর্তমান কাওয়ার্ধা জেলার সদরের নাম কবীরধাম। পুরাকালে বহু কবীরপন্থী এই অঞ্চলে বসবাস করতেন। রাজ্যের শাসক ছিলেন গোণ্ড জাতির রাজগোণ্ড রাজবংশের বংশধর। 
কাওয়ার্ধা রাজ্যের শেষ শাসক ঠাকুরলাল ধর্মরাজ সিংহ ১৯৪৮ খ্রিস্টাব্দের পয়লা জানুয়ারি তারিখে ভারতীয় অধিরাজ্যে যোগদানের সম্মতিপত্র স্বাক্ষর করলে প্রাথমিকভাবে এই দেশীয় রাজ্যটিকে ভারতের বোম্বে রাজ্যের অন্তর্ভুক্ত করা হয়। পরে ভাষাভিত্তিক রাজ্য পুনর্গঠন আইন অনুসারে এটি মধ্যপ্রদেশ রাজ্যে আসে, মধ্যপ্রদেশ রাজ্য দ্বিখণ্ডিত হলে এটি নবগঠিত ছত্তিশগড় রাজ্যের অন্তর্ভুক্ত হয়৷

শাসকবর্গ 
কাওয়ার্ধা দেশীয় রাজ্যের শাসকগণ ঠাকুর উপাধিতে ভূষিত হতেন। 
 ১৭৫১ – ১৮০১ মহাবলী সিংহ
 ১৮০১ – ১৮৪৮ উজিয়ার সিংহ
 ১৮৪৮ – ১৮৫২ তোক সিংহ
 ১৮৬০ – .... বৈজনাথ সিংহ
 ১৮৬? – ১৮৬৩ রাম সিংহ
 ১৮৬৩ – ১৮৬৪ বাহাদুর সিংহ
 ১৮৬৪ – ১৮৯১ রাজপাল সিংহ
 ১৮৯১ – ৪ ফেব্রুয়ারি ১৯২০ যদুনাথ সিংহ
 ৪ ফেব্রুয়ারি ১৯২০ – ১৫ আগস্ট ১৯৪৭ লাল ধর্মরাজ সিংহ

বর্তমানে কাওয়ার্ধা রাজ্যের নামমাত্র রাজা হলেন যোগেশ্বররাজ সিংহ।

তথ্যসূত্র 

ছত্তিশগড়ের ইতিহাস
ছত্তিসগড়ের দেশীয় রাজ্য
মধ্যপ্রদেশের দেশীয় রাজ্য
কবীরধাম জেলা
১৯৪৮-এ ভারতে বিলুপ্ত